หุ้นประคองตัวปิด 1,050 จุด
ตลาดหุ้นประคองตัวปิดที่แนวต้าน 1,050 จุด&nbsp; แรงซื้อพลังงานพักตัว สลับแรงขาย-ซื้อกลุ่มแบงก์ แนะเกาะติดตลาดหุ้นต่างประเทศและค่าเงินบาทที่เริ่มอ่อนตัว
6 ม.ค. 2554

ตลาดหุ้นประคองตัวปิดที่แนวต้าน 1,050 จุด  แรงซื้อพลังงานพักตัว สลับแรงขาย-ซื้อกลุ่มแบงก์ แนะเกาะติดตลาดหุ้นต่างประเทศและค่าเงินบาทที่เริ่มอ่อนตัว 
ตลาดหุ้นวันนี้ ( 6 ม.ค.) ไม่สามารถผ่านทะลุแนวต้าน 1,050 จุด ไปได้ หลังจากขึ้นไปสูงสุดได้แค่ 1,056 จุด และระหว่างวันดัชนีเคลื่อนไหวแดนลบสลับบวก ตามแรงขายทำกำไรหุ้นกลุ่มพลังงานและกลุ่มแบงก์รายตัว สลับด้วยแรงแบงก์บางตัว  ประคองดัชนีปิดบวกเล็กน้อย 1,050.98 จุด เพิ่มขึ้น 0.20 จุด มูลค่าซื้อขายแน่น  43,279.21   ล้านบาท  
สำหรับหลักทรัพย์ที่มีมูลค่าซื้อขายสูงสุด 5 อันดับ แรก ประกอบด้วย 
1.     SCB  ปิดที่ 105.50 บาท ลดลง 1 บาท มูลค่าซื้อขาย 4,269.65 ล้านบาท
2.     TOP  ปิด 75.75 บาท ลดลง 3.75 บาท มูลค่าซื้อขาย 2,767.63 ล้านบาท 
3.     KTB  ปิด 18.80 บาท เพิ่มขึ้น  0.70 บาท มูลค่าซื้อขาย 2,566.08 ล้านบาท 
4.     IRPC ปิด 6.05 บาท ลดลง 0.30 บาท มูลค่าซื้อขาย 2,167.35 ล้านบาท 
5.     BBL  ปิด 159.50 บาท เพิ่มขึ้น 3.50 บาท มูลค่าซื้อขาย 1,840.47 ล้านบาท 
นายเตชะธร ลาภอุดมสุข ผู้อำนวยการอาวุโส ฝ่ายบริหารผลิตภัณฑ์ตราสารอนุพันธ์  บริษัทหลักทรัพย์ เอเซียพลัส เปิดเผยว่า ตลาดหุ้นวันนี้เคลื่อนไหวแคบ ๆ  แต่มูลค่าซื้อขายยังหนาแน่น เนื่องจากตลาดเริ่มมีแรงขายทำกำไรในหุ้นขนาดใหญ่กลุ่มพลังงาน เช่น บ้านปู (BANPU ) ออกมา หลังจากที่ราคาปรับตัวขึ้นในช่วงต้นปีที่ผ่านมา
สำหรับทิศทางตลาดวันพรุ่งนี้ ( 7 ม.ค.)  มีแนวโน้มพักตัวต่อที่แนวรับ 1,040 จุด และแนวต้าน 1,055 จุด ปัจจัยที่ต้องติดตามคือ ทิศทางตลาดหุ้นต่างประเทศและตลาดหุ้นเอเซีย  รวมทั้งค่าเงินบาท เทียบดอลลาร์สหรัฐ อ่อนค่าลง เป็นสัญญาณต่างชาตินำเงินเข้าน้อยลง